Lolland-Falsters Stifts-Tidende, 1847-07-15
Den berømte Cobden, der har spillet en saa betydelig Rolle ved den engelske Kornlovs Ophævelse, har, i Anledning af det forestaaende Parlamentsvalg, sendt et Brev til sine Vælgere i Stockport, hvori han udtaler sig paa følgende Maade angaaende Handelsfriheden: "Jeg beklager i høi Grad, at det forestaaende Valg vil foregaae paa en Tid, da Jndustrien lider under svære Tryk. Det er ikke nogen stor Trøst at vide, at Lidelser, deles af Andre, men ulykkeligviis sørger næsten hele Europa over den slette Høst, og Nøden har været haardere og almindeligere end nogensinde tilforn i dette Aarhundrede. Det kan være muligt, at nogle af mine Venner, som havde de lyseste Forhaabninger og Resultatet af vore Toldreformer, under den herskende Nød have været betagne af nogen Tvivl og Mismod. Frihandelen kan ikke afvæbne en pludselig og stor Elendighed; den kan kun formilde dens Virkninger. Men den nærværende Crisis har idetmindste gjort den Nytte, at den fra alle Kanter har fremkaldt Vidnesbyrd om vore Principers Sundhed og Gavnlighed; thi vi have seet, at næsten alle Regjeringer paa Continentet have afskaffet den forviklede Reguleren, af Kornhandelen, netop i det Øieblik, da en saadan, dersom den lod sig iværksætte, var meest nødvendig, og vi see dem tye til det frie Handelsprincip for at redde Folkene fra Hungersnød. Det maa imidlertid indrømmes, at vi begynde den nye commercielle Æra under uheldige Omstændigheder. Jeg sigter hermed ikke alene til Mangelen paa Kornforraad, som efter al Sandsynlighed vil være af kort Varighed, men ogsaa til Muligheden af en pludselig Reaction i en modsat Retning, som i nogen Tid kan vanskeliggjøre Overgangen fra de tidligere Baand, til Friheden. De høie Priser vil ligesom tidligere betydelig forøge Kornproductionen; dette vil blive Tilfældet i alle Lande. Skulle vi saaledes faae flere Aars god Høst, ville vi erholde en stor Mængde Korn, ikke paa Grund af Frihandelen, men paa Grund af de høie Priser. Noget Lignende vil muligt foregaae i en anden Retning. De nuværende høie Fragter have bevirket, at man overalt har anbragt store Capitaler i Skibe. Det er saaledes sandsynligt, at der ogsaa i denne Henseende vil foregaae en betydelig Reaction. – Dersom der maa tillægges disse Betragtninger nogen Vægt, afgive de den stærkeste Opfordring for alle Frihandelens Venner til at vælge til det næste Parlament, i hvis Tid den antydede Crisis efter al Sandsynlighed vil falde, Mænd af prøvede Principer, som med Styrke ville fastholde det sidste Aars store Forholdsregler, naar de udsættes for en Overgangstilstands Farer. Dersom jeg har den Ære atter at gjenvælges, haaber jeg at kunne indtage min Post med fornyede Kræfter, beredt paa at vise, hvorledes Handelens nuværende Tilstand, ikke kan afgive nogen paalidelig Prøve paa vore Principers Sandhed, og at den paafølgende Reaction vil være en Undtagelse fra Frihandelens almindelige Virkninger, som, naar man blot vil lade dem prøves af Tiden, ville, derom er jeg forvisset, befordre Menneskehedens Lykke og Fred. Jeg vender tilbage til England, bestyrket – ved den Sympathi, der er udtalt for vore Priciper af de bedste og viseste Mænd i andre Lande – i den Tro, at, dersom vi vedblive med Fasthed at give Verden et godt Exempel, vil det efterhaanden blive fulgt af alle andre civiliserede Folkeslag."